ད་ལྟ་ཐྲུམ་ཕི་ཡིས་འཕེལ་ཕྱོགས་འདི་བཅོས་དགོས་པ་རེད།ཐྲུམ་ཕི་ཡིས་མི་རིགས་དང་ཆོས་ལུགས།ཆབ་སྲིད་དང་སྤྱི་ཚོགས་བར་གྱི་འབྲེལ་བ་ཡང་དག་དེ་བསྐྱར་ནན་དགོས་པ་རེད།ཨ་རིའི་ཡེ་ཤུ།ཡོ་རོབ་ཀྱི་ཡེ་ཤུ།ཤར་དབུས་ཀྱི་མི་སུ་ལེམ་སོགས་ཆོས་ལུགས་ནུས་ཤུགས་ཡོད་ཚད་ཆབ་སྲིད་ནུས་ཤུགས་ཡང་དག་གཅིག་ལ་གསལ་འགྲེལ་བྱས་ཏེ།དེ་དག་ལ་ཨ་རིའི་ཆབ་སྲིད་སྲིད་ཇུས་ཀྱི་ལེགས་ལམ་སྟོན་རྒྱུ་དགོས་པ་དང་།འཛམ་གླིང་མཉམ་སྐྱིད་མཉམ་སྡུག་གི་ཡོ་རོབ་བསམ་བློ་སྤང་ཏུ་བཅུག་ནས་ཡུལ་ཤོག་རང་འགན་རང་སྒྲུབ་ཀྱི་ལམ་ཁར་ཁྲིད་དགོས་པ་རེད།ཨ་རིའི་ཆབ་སྲིད་ཆོས་ལུགས་ལྟ་བ་ནི་གང་འདྲ་རེད་ཟེར་ན།ཕལ་ཆེར་རང་ཚུགས་མ་ཤོར།གཞན་སེམས་མ་དཀྲུག་ལྟ་བུ་ཞིག་རེད།དེ་ཡིས་ཆོས་སྲིད་ཁ་ཁར་སྨྲ་བའི་བསམ་བློ་ནོར་བཅོས་བྱེད་དགོས་པ་དང་།བློ་འབྱེད་ཀྱི་སྟེང་ནས་འཛམ་གླིང་གཅིག་འགྱུར་བྱེད་པའི་ཧམ་པ་རྩ་མེད་བཏང་དགོས་པ་རེད།འདི་དག་གྲུབ་རྗེས།ང་ཚོས་རིག་གནས་སོ་སོའི་རང་མགོ་རང་ཐོན་གྱི་རྣམ་པ་གསར་བ་ཞིག་བསྐྲུན་ཐུབ་ལ།ཡོངས་ཁྱབ་ཀྱི་རིན་ཐང་ཁྲོད་ནས་ཡོ་རོབ་པའི་སྒེར་ཆོས་གཙང་སེལ་བྱེད་ཐུབ་པ་ཡིན་ནོ།།